Для цукравікоў стараемся арганізоўваць розныя паездкі і экскурсіі. У гэтым годзе завадчане пабывалі ў Чэхіі. Дарогу аплаціў прафкам. Раней былі ў Санкт-Пецярбургу, Закарпацці, падарожнічаем і па Беларусі. Для ветэранаў вытворчасці ладзіліся паездкі ў рэзідэнцыю Дзеда Мароза, у Мір, Несвіж. Падабаецца нашым цукраварам адпачынак выхаднога дня, для яго выбіраем розныя месцы: базы Брэсцкага панчошнага камбіната і на Белым возеры. 28 снежня плануем паездку ў Нацыянальны тэатр оперы і балета на гала-канцэрт.